รัฐบาลไทย-ข่าวทำเนียบรัฐบาล-สธ. หนุน อปท. แหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่น
วันพุธที่ 4 กรกฎาคม 2561
สธ. หนุน อปท. แหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่น
กระทรวงสาธารณสุข สนับสนุนองค์กรปกครองส่วนท้องถิ่นแก้ไขปัญหาการตั้งครรภ์ในวัยรุ่น พร้อมมอบโล่และเกียรติบัตรแหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่นระดับภาคและจังหวัด
กระทรวงสาธารณสุข สนับสนุนองค์กรปกครองส่วนท้องถิ่นแก้ไขปัญหาการตั้งครรภ์ในวัยรุ่น พร้อมมอบโล่และเกียรติบัตรแหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่นระดับภาคและจังหวัด
วันนี้ (4 กรกฎาคม 2561) ที่โรงแรมแอมบาสเดอร์ กทม.ศ.คลินิก เกียรติคุณนพ.ปิยะสกล สกลสัตยาทร รัฐมนตรีว่าการกระทรวงสาธารณสุข เปิดการประชุมเชิงปฏิบัติการแลกเปลี่ยนเรียนรู้การดําเนินงานป้องกันและแก้ไขปัญหาการตั้งครรภ์ในวัยรุ่นระดับชาติ ปี 2561 เพื่อเป็นเวทีแลกเปลี่ยนเรียนรู้ระดับชาติ มีผู้เข้าร่วมประชุมจากองค์กรปกครองส่วนท้องถิ่นทั่วประเทศ สํานักงานสาธารณสุขจังหวัด สํานักงานปกครองส่วนท้องถิ่นศูนย์อนามัย องค์กรไม่แสวงผลกําไร กระทรวงและกรมที่เกี่ยวข้อง จัดโดยกระทรวงสาธารณสุขสํานักสนับสนุนการควบคุมปัจจัยเสี่ยงทางสุขภาพสํานักงานกองทุนสนับสนุนการสร้างเสริมสุขภาพ (สสส.) พร้อมทั้งมอบโล่รางวัลแหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่นระดับภาค และเกียรติบัตรระดับจังหวัดแก่องค์กรปกครองส่วนท้องถิ่นประจําปี 2561 จํานวน 50 แห่ง
ศ.คลินิก เกียรติคุณนพ.ปิยะสกลกล่าวว่า รัฐบาลได้กําหนดให้การแก้ไขปัญหาการตั้งครรภ์ในวัยรุ่นเป็นวาระแห่งชาติ ได้ให้กระทรวงสาธารณสุข บูรณาการทํางานร่วมกับ 4 กระทรวง คือ ศึกษาธิการ แรงงาน การพัฒนาสังคมและความมั่นคงของมนุษย์ และมหาดไทย ขับเคลื่อนการดําเนินงานป้องกันและแก้ไขปัญหาการตั้งครรภ์ในวัยรุ่น ตามพระราชบัญญัติป้องกันและแก้ไขปัญหาการตั้งครรภ์ในวัยรุ่น พ.ศ. 2559 โดยองค์การสหประชาชาติได้กําหนดให้การลดอัตราคลอดในวัยรุ่น อายุ10-14ปี และอายุ15-19ปี เป็น 1 ในตัวชี้วัดเป้าหมายการพัฒนาที่ยั่งยืน เพื่อให้มีคุณภาพชีวิตและสุขภาวะที่ดี ทุกเพศ ทุกวัย ภายในปี2573ซึ่งในปี2559พบวัยรุ่นไทยอายุต่ํากว่า 20 ปีมีจํานวนการคลอดบุตรประมาณ94,000คน โดยองค์กรปกครองส่วนท้องถิ่นเป็นองค์กรที่ใกล้ชิดกับสถานการณ์ รู้ปัญหา สามารถประสานให้เกิดการทํางานร่วมกันได้ จึงเป็นองค์กรที่มีศักยภาพสูงที่จะช่วยขับเคลื่อนการดําเนินงานในระดับพื้นที่ และยังเป็นหน่วยงานที่มีอํานาจตามพระราชบัญญัติป้องกันและแก้ไขปัญหาการตั้งครรภ์ในวัยรุ่น พ.ศ. 2559 มาตราที่ 10
ด้านนพ.วชิระ เพ็งจันทร์ อธิบดีกรมอนามัย กล่าวว่า กรมอนามัย ได้ส่งเสริมบทบาทองค์กรปกครองส่วนท้องถิ่น (อปท.) ในการดําเนินงานป้องกันและแก้ไขปัญหาการตั้งครรภ์ในวัยรุ่น ภายใต้6กระบวนการ ได้แก่ 1) สํารวจ รวบรวมข้อมูลสถานการณ์วัยรุ่นอย่างรอบด้าน 2) คืนข้อมูลให้กับผู้บริหารและชุมชน 3) สร้างและรักษาภาคีเครือข่าย 4) จัดทําแผนโดยยึดหลักการมีส่วนร่วมและเป็นเจ้าของร่วมกัน 5) ขับเคลื่อนการดําเนินงานผ่านกลไกการทํางานทุกระดับ 6) กํากับ ติดตาม ประเมินผล นําสู่การพัฒนาต่อยอด ขณะนี้ มีองค์กรปกครองส่วนท้องถิ่นเข้าร่วมเป็นภาคีเครือข่ายทั้งสิ้น1,480แห่ง และได้จัดทําแนวทางการป้องกันและแก้ไขปัญหา ตาม พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ. 2559 จัดเวทีแลกเปลี่ยนเรียนรู้4ภาค เพื่อเปิดโอกาสให้องค์กรปกครองส่วนท้องถิ่นได้รู้จักและแลกเปลี่ยนประสบการณ์การทํางานร่วมกัน สรรหาและคัดเลือกแหล่งเรียนรู้ด้านการป้องกันและแก้ไขปัญหาการตั้งครรภ์ในวัยรุ่น
ทั้งนี้ อปท.ที่ได้รับโล่รางวัลแหล่งเรียนรู้ฯ ระดับภาคได้แก่ อบต.แม่วงค์ จ.นครสวรรค์ อบต.อ่าวน้อยจ.ประจวบคีรีขันธ์ อบต.อากาศอํานวย จ.สกลนคร และอบต.นาไม้ไผ่ จ.นครศรีธรรมราช ส่วนระดับจังหวัด อาทิอบต.ม่วงคํา จ.เชียงรายอบต.บางคูรัด จ.นนทุบรีเทศบาลเมืองบ้านฉาง จ.ระยองเทศบาลตําบลบ้านโปร่งจ.อุดรธานี เทศบาลตําบลขุนทะเล จ.นครศรีธรรมราช เป็นต้น
********4กรกฎาคม 2561